runetrust/blame-folketinget-dk huggingface dataset:
Margrethe Vestager (RV), 2000-02-10:
Efter regeringens opfattelse er den kirkepolitiske opgave nemlig først og fremmest at understøtte folkets ønske om at have en evangelisk-luthersk kirke, som kan være dets hjemhus, og understøtte kirken, dens præster, menighedsråd osv. i bestræbelsen på at leve op til kirkens opgaver.
Pia Kristensen (DF), 2003-02-06:
Vi kan godt sådan være lidt bekymrede over, at man tømmer hjemmet for værdier, og når jeg taler om værdier, så drejer det sig også om daglige gøremål såsom tøjvask, rengøring, indkøb og madlavning, for vi mener, at børns sociale adfærd indlæres via daglige gøremål sammen med forældrene.
Lissa Mathiasen (S), 2001-05-18:
Derfor kunne jeg godt tænke mig at spørge, om hr. Niels Helveg Petersen kan bekræfte, at det faktisk kun er reelle flygtninge, som har ret til at få stillet en bolig til rådighed, og at det har de i kraft af, at man centralt har givet dem en placering, hvor de skal være i de første 3 år for at sikre dem, at de netop får den integration, som vi ønsker.
Jørn Neergaard Larsen (V), 2015-07-03:
Vi har et ønske om at få hele vores asylområde og vores integration til at fungere – fungere på en sådan måde, at vi med det pres, der er i verden og på Danmark, er i stand til at magte det pres, der er på det danske asylområde, og give de mennesker, der kommer hertil, en ordentlig tilværelse og sikre, at også de mennesker i Danmark, der skal finansiere indtaget, er i stand til at finansiere det, således at vi på sigt med de meget store udfordringer, vi står over for, er i stand til at sikre et sammenhængende samfund.
Lisa Perkins (LA), 2025-05-07:
Jeg synes faktisk, det er lidt spøjst at høre regeringspartierne på den ene side sige, at de gerne vil sikre, at der skal kunne ske noget, og de vil også gerne drøfte en undersøgelse af, hvordan det skal se ud, senere, men de er bange for, det bliver en stopklods.
Troels Lund Poulsen (V), 2010-03-24:
Jeg har også sat et arbejde i gang i forhold til hele spørgsmålet om TastSelv, hvor jeg også mener, at vi skal være opmærksomme på, om vi kan forbedre TastSelv i forhold til at undgå, at der er nogle, der begunstiger sig selv i for høj grad.
Ole Hækkerup (S), 2008-05-28:
Man kunne jo sagtens forestille sig, at vi lod den der møderække fortsætte, og at man prøvede at se på, hvad det er for nogle overvejelser, der indgår i den møderække, og sørgede for at inddrage it-ordførerne i også at kigge på forslag af den og den karakter, som ligger uden for det.
Monika Rubin (M), 2024-11-22:
Derudover vil jeg bare gerne lige understrege over for ordføreren, at jeg er fuldstændig enig i, at man skal sikre sig, at de organer, der så ligesom også vil være til rådighed, også bliver brugt, og det afhænger jo netop af, at der er ressourcer nok i sundhedsvæsenet, som Lægeforeningen og Dansk Sygeplejeråd også fremhæver i deres høringssvar.
Pia Kjærsgaard (DF), 2000-11-23:
Man kunne jo også spørge hr. Knud Erik Hansen på en anden måde: Er hr. Knud Erik Hansen egentlig enig i den publikation »Velfærdssamfundets fremtid« af Socialforskningsinstituttet fra oktober 1999, der slår fast, at Danmark er et multietnisk og multikulturelt samfund?
Holger K. Nielsen (SF), 2018-12-07:
Det vil EU kunne gøre, måske sammen med andre demokratiske lande – Canada, Sydkorea, Australien og andre lande, og det burde man måske også tænke lidt i, altså hvordan de lande, der forsvarer den demokratiske verdensorden, kan arbejde bedre sammen og ikke nødvendigvis blive afhængige af USA.
Jann Sjursen (KRF), 1998-06-17:
Til hr. Poul Erik Dyrlund vil jeg sige, at for mig at se er der overhovedet ikke nogen modsætning mellem at have en ideologisk debat, som jeg lagde op til, og som regeringens børnepolitiske redegørelse også lægger op, og at kunne foretage sig noget helt konkret.
Kristian Thulesen Dahl (DF), 2004-05-05:
Så siger jeg også, som jeg sagde til fru Tove Videbæk, at er der et behov for, at vi i forhandlingerne i højere grad får sikkerhed for, at det udbud, der nødvendigvis skal være, er til stede i den kommunale måde at løse det på, så ser vi meget gerne på, hvordan vi kan stramme de krav til kommunerne.
Margot Torp (S), 2001-02-22:
Jeg vil gerne spørge hr. Hans Christian Schmidt: Hvordan forestiller Venstre sig, at man kan sikre den miljømæssigt og landskabsmæssigt rigtigste placering og også den, der tager hensyn til de sårbare områder, til, at der bliver beplantet rundtom, hvis ikke der er tale om, at man søger og får en tilladelse på bestemte vilkår?
Karsten Lauritzen (V), 2017-05-17:
Og forhåbentlig kan det gøre, at skatten kommer til at betyde mere, altså at der skal betales mindre i skat, men at det element kommer til at betyde mere, så flere virksomheder i stedet for at lukke og blive solgt til en kapitalfond eller til udlandet, ender med at blive givet videre til næste generation og bliver i Danmark, hvor de kan være med til at holde hånden under vækst og beskæftigelse, særlig uden for de større byer.
Jonas Dahl (SF), 2013-05-29:
Hun har sagt, at man som minister, med alle de styrelser, der nu er blevet bygget op ad åre, også nogle gange har behov for at få noget vejledning af sit embedsapparat, har behov for at kunne få nogle indspark fra sine styrelser og rent faktisk kunne forvalte det, uden at det nødvendigvis alt sammen skal åbnes op lige med det første, fordi det er et led i en politisk beslutningsproces, som ministeren i sidste ende skal have en indsigt i.
Pernille Skipper (EL), 2018-10-04:
Derfor begynder jeg ligesom at synes, at det minder rigtig meget om argumentationen, som nogle andre partier har haft, hvor fru Christina Egelund og Liberal Alliance har stået sammen med os i Enhedslisten om at sige: Men der er faktisk en grænse for, at vores frihedsrettigheder ikke må blive krænket.
Rasmus Jarlov (KF), 2019-04-25:
Men jeg synes, at der er meget stor forskel på eksempelvis at have en su-ordning, hvor staten vælger at subsidiere nogle bestemte borgere, fordi man på en eller anden måde ønsker at understøtte, at de kan tage en uddannelse, og så på, at staten skal til at drive bank, hvor man skal føre folks konti for dem og varetage alle de andre opgaver, som bankerne varetager i dag.
Jacob Mark (SF), 2018-12-06:
Og så sammenholder jeg det med SF's principielle holdning, nemlig at danske skoler skal finansieres i Danmark, altså at der skal være råd til – det er vi som velfærdssamfund rige nok til – at sørge for, at vores børn får et godt skoletilbud; det skal ikke være afhængigt af, hvilke pengetanke man har ryggen.
Lea Wermelin (S), 2016-03-30:
Bare for at forstå ministeren rigtigt i forhold til det, der blev sagt, vil jeg sådan set bare gerne spørge ministeren: Er ministeren så åben for, at man fra regeringens side kan være med på at kigge på, om vi i forbindelse med udvalgsbehandlingen vil kunne lave et ændringsforslag eller få det puttet ind i det her lovforslag, sådan at vi – selv om muligheden er der i dag – gør det nemmere at fratage nogle retten til at holde dyr i de grove sager?
Mai Villadsen (EL), 2020-12-15:
Jeg vil sige tak til fru Susanne Zimmer og Frie Grønne for det her forslag, og i virkeligheden også til alle de mennesker i lokalområdet, som jo ønsker lige præcis den her naturnationalpark, og som ser det som en kæmpe gevinst, både for naturen og de mennesker, der bor i eller omkring den.
Troels Ravn (S), 2005-05-25:
En ordentlig integration af børnene giver nemlig en lang, lang række positive følgevirkninger: en god og tryg skolegang for børnene, muligheden for at knytte venskaber på tværs mellem etniske danskere og danskere med anden etnisk baggrund, en sikring af, at tosprogede elever får en ungdomsuddannelse og siden hen beskæftigelse i samfundet; og som nævnt i indledningen en sikring af et samfund i balance.
Katrine Daugaard (LA), 2024-06-04:
For vi har jo i den grad diskuteret det her nede i det område, hvor vi to er valgt, nemlig Svendborg, hvor hr. Bjørn Brandenborg har rejst rundt med usande oplysninger om LA's politik, selv om vi er nogle, der bliver ved med at korrigere hr. Bjørn Brandenborg.
Torben Hansen (S), 2008-12-16:
Så det helt grundlæggende spørgsmål til hr. Jørn Dohrmann: Når Kommunernes Landsforening, kommunerne, der står med det her til hverdag, sammen med alle vandværksorganisationerne, som står med det her til hverdag - som står med oppumpning af vand, som også står med problemerne med beskyttelse af grundvandet - siger, at det her ikke duer, hvordan kan hr. Jørn Dohrmann så blive ved med at holde fast i, at det sandelig er meget godt?
Mariann Fischer Boel (V), 2002-11-05:
Men jeg har stor tiltro til, at partierne i Folketinget vil holde mig til ilden i de forhandlinger, vi skal have, når vi skal have givet mandat på de forskellige områder, og jeg håber heller ikke, at partierne, der står bag forslaget til vedtagelse, vil blive skuffede over regeringens holdninger, regeringens indstillinger til de enkelte punkter.
Villy Søvndal (SF), 2006-01-27:
Men jeg forstår nu, at den vej, som vi må antage Hamas går, og det vil jeg godt have hr. Troels Lund Poulsens vurdering af også, er, at man er nødt til at sikre sig, at man fortsat kan få international støtte, for ellers kan man ikke opfylde den sociale del af Hamas’ program.
Henning Hyllested (EL), 2021-11-19:
Og det er så det næste spørgsmål: Pågår der overhovedet reelt nogen seriøse overvejelser, drøftelser, analyser, afklaringer, hvad det hedder alt sammen, af, hvad der skal ske, så vi inden næste forlængelse, inden den 31. december 2023, faktisk får et resultat, vi kan diskutere?
Bent Bøgsted (DF), 2020-11-19:
Det tror jeg måske vi skal have afklaret i udvalgsarbejdet, og jeg vil opfordre ministeren til at komme med lidt mere detaljerede oplysninger om, hvad det egentlig går ud, og hvilke forhold medfølgende ægtefæller skal arbejde under, for de er jo ikke kommet ind under beløbsgrænsen.
Zenia Stampe (RV), 2026-01-29:
Vi synes, der er noget skævt i, at folk kan have boet her hele deres liv og have forældre, der har boet her hele deres liv, bedsteforældre, der har boet her hele deres liv, oldeforældre, der har boet her hele deres liv, og alligevel kan de udsendes til et land, de måske aldrig har været i.
Rasmus Prehn (S), 2020-11-19:
Økologiforordningen skulle egentlig finde anvendelse fra den 1. januar 2021, men på baggrund af et forslag fra Europa-Kommissionen har Europa-Parlamentet og Rådet netop besluttet at udskyde anvendelsestidspunktet med 1 år, dvs. til den 1. januar 2022.
Kristian Jensen (V), 2006-02-07:
Og hvis man holder retssikkerhedsmæssige principper op på også skatteområdet, er det i hvert fald for mig ret væsentligt, at vi, hvis vi laver den slags ordninger, også giver en meget, meget høj grad af garanti for, at folk, som ikke er skyldige i medvirken til skatteunddragelse, heller ikke risikerer at komme til at hæfte for andres udåd.
Kristian Thulesen Dahl (DF), 2002-04-18:
For dem, der har valgt at sidde og iagttage denne her debat, kan man godt forestille sig, at det har været en lidt spøjs affære: Man kigger på dagsordenen og ser, at vi skal have en debat om det spanske EU-formandskabs initiativer i EU. Nå nej, vi skal have en debat om det danske formandskabs initiativer til efteråret.
Mattias Tesfaye (S), 2017-02-07:
For halvandet år siden var jeg til kulturweekend i Brøndby Strand for at besøge området, og det var Pia Kjærsgaard, som nu er blevet Folketingets formand – det var hun ikke på det tidspunkt – også, og hun spadserer altså stille og roligt igennem Brøndby Strand-planen og mødes med hr. og fru Danmark, høj og lav, og sludrer med dem.
Pernille Falcon (EL), 2002-11-01:
Ud over de menneskelige problemer, der følger af et dårligt arbejdsmiljø, er der også tale om et samfundsmæssigt problem - alene arbejdsulykker koster samfundet op mod 50 mia. kr. om året - og når nu regeringen er så optaget af at øge arbejdsstyrken og nedbringe sygefraværet, så vil lige præcis et forbedret arbejdsmiljø være det afgørende.
Anders Kronborg (S), 2022-05-12:
Heldigvis er vi i fuld gang, og jeg vil gerne her fra Folketingets talerstol kvittere for de løbende gode, seriøse drøftelser, vi har haft med Venstres fødevareordfører, hr. Erling Bonnesen, med SF's fødevareordfører, Enhedslistens fødevareordfører, Radikales fødevareordfører osv.
Kim Behnke (FP), 1999-05-12:
Så er det blevet sagt, at det er urimeligt at have en aldersbetingelse, som forslaget indeholder, men når aldersbetingelsen er med, så er det jo, fordi der netop gør sig en aldersbetingelse gældende i de formål, som bruttoskatten går til, nemlig dagpenge, sygedagpenge og aktivering.
Martin Lidegaard (RV), 2012-11-28:
Så der er for parcelhusejerne en 10-årig tilbagebetalingstid. Så har vi jo ovenikøbet gjort det – det kan man læse om i Berlingske i dag – at vi har givet alle de danskere, der bor i etageejendommene, lov til at være med i solfesten, og det gælder også erhvervslivet.
Nicolai Wammen (S), 2017-10-05:
Og så vil jeg gerne – også i lyset af at vi tidligere på dagen fik klargjort, at der ikke er en krone i skattelettelser til pensionisterne i det, der er langt frem fra regeringens side – spørge: Når man har 5,2 mia. kr., som man i regeringens plan siger man vil bruge til skattelettelser, men som regeringen ikke har forklaret hvor skal komme fra, kan ordføreren så give en garanti for, at det ikke er pensionisterne i Danmark, der skal betale til de 5,2 mia. kr.?
Aage Frandsen (SF), 2003-12-10:
Så vil jeg også godt have statsministeren til at afkræfte ethvert forlydende om, at der har været en forbindelse - ikke nødvendigvis sådan, som det er citeret i den pågældende avis - i forbindelse med, at den pågældende medarbejder i Kirkeministeriet, efter hvad der er oplyst, efter eget ønske sagde op, mellem Statsministeriet og Kirkeministeriet med hensyn til nogen som helst medarbejder.
Niels Helveg Petersen (RV), 2000-11-02:
Statutten indebærer, at der nedsættes en permanent international straffedomstol, en domstol, der vil få kompetence til at behandle de groveste og mest alvorlige internationale forbrydelser, dvs. folkedrab, forbrydelser mod menneskeheden, krigsforbrydelser og aggression.
Pia Gjellerup (S), 2006-05-24:
Jeg tror, det mest hensigtsmæssige vil være, at man behandler de ændringsforslag, der i øvrigt er stillet, men jeg trækker altså forslag nr. 4, og jeg forstår, at det vil afstedkomme en ny udvalgsbehandling, hvor jeg selvfølgelig på ny vil stille ændringsforslaget i en præciseret form.
Søren Kolstrup (EL), 2000-04-28:
Det, der er problemet ved den form for internationalt samarbejde, som for øjeblikket pågår i EU og i WTO, er, at disse organisationer ikke er en del af løsningen, men udgør selve problemet. Derefter kan man selvfølgelig godt sige: Jamen vi kunne godt drømme - vi kan jo alle sammen drømme, det er jeg fuldstændig enig i - vi kunne godt drømme, at disse organer så blev bedre og kunne gøre det.
Jesper Langballe (DF), 2006-11-15:
Det var baggrunden for, at man i en aftale, hvor det afgørende egentlig er, at sygdommen berettiger til behandling, men ikke til indfødsret, specielt nævnte PTSD og gjorde speciallægedeputationerne i udvalget opmærksomme på, at de godt kunne tage at holde lidt orden i deres egne rækker, så der er en vis etisk standard.
Per Clausen (EL), 2015-03-27:
Det var jo også derfor, at et flertal i Folketingets Miljøudvalg den 21. april 2010 på baggrund af et beslutningsforslag fremsat af Enhedslisten, så vidt jeg husker – jeg kan nemlig ikke huske det, for vi har fremsat flere forslag; nogle gange har der været andre partier med, og jeg vil nødig gøre nogen vrede her i dag, så jeg tager det forbehold; men Enhedslisten var i hvert fald forslagsstiller på det – besluttede at lave den her beretning, hvor man sagde, at nu skulle der gennemføres et nationalt forbud.
Ole Vagn Christensen (S), 2003-12-12:
Jeg forstår simpelt hen ikke den konservative holdning, at man ikke er interesseret i at køre det samme scenario, som man kørte, da vindmøllerne fik deres gennembrud, og ikke støtter, når der er nogle virkelige ildsjæle rundtomkring, som der er på centret for vedvarende energi.
Peter Hummelgaard (S), 2019-11-28:
Det er således en vigtig balance i lovforslaget, at borgerne skal kende konsekvenserne, hvis de ikke står til rådighed, og de, der kan og har evnerne, skal sanktioneres, hvis de ikke opfylder deres forpligtelser, men vi skal passe på de borgere, der i en periode har det svært.
Sandy Brinck (S), 2004-11-17:
Det er jo sådan en særegen oplevelse at sidde og lytte til, at en statsminister efterlyser, at vi skal bruge onsdagens spørgetid til sådan at komme med politiske programerklæringer om, hvad vi gerne vil, når statsministeren udmærket godt ved, at Folketingets spørgetid handler om, at vi i oppositionen kan spørge ministrene om noget.
Troels Ravn (S), 2005-12-07:
Det vil være sådan, at hvis det forslag til reform af 10. klasse, som undervisningsministeren har lagt frem, bliver gennemført, så vil eleverne i 10. klasse skulle målrettes erhvervsuddannelserne, og dermed vil 10. klasse ikke også henvende sig på samme vis som tidligere til de elever, der i 9. klasse er usikre på, om de skal i gymnasiet, eller hvad de skal, og som derfor har brug for lidt mere modenhed, lidt mere faglighed og i det hele taget brug for at stå bedre rustet til at gå videre i uddannelsessystemet.
Ane Halsboe-Jørgensen (S), 2024-03-14:
Derfor står jeg heller ikke med en fiks og færdig plan, men med en anerkendelse af, at det at stå i den her livssituation og i øvrigt også andre livssituationer, som kan vælte en fuldstændig omkuld, netop kan rejse et behov for f.eks. at være sygemeldt i en periode med ro og tid til at komme sig over det.
Lissa Mathiasen (S), 2004-10-28:
Det kunne absolut med fornuft kobles sammen i et meget tæt samarbejde med Børnerådet, som kunne være det bindeled, der letter adgangen og skaber tilgængelighed også i børnehøjde – hermed også fra vores side en klar tilkendegivelse af, at vi finder Børnerådets arbejde værdifuldt, og at vi ønsker at fastholde det.
Jørn Jespersen (SF), 2002-05-22:
Altså ingen viden overhovedet om, hvilken støtte der måske kan komme til miljø i de lande, der kommer med i EU, ingen sikker viden om, hvad der ligger af førtiltrædelsesstøtte til de lande, der ikke kommer med. Første udkast. På den anden side: Regeringens nedskæringer af Øststøtten er altså ikke første udkast.
Tove Videbæk (KRF), 2001-05-22:
Men hvis de frie grundskolers SFO'er fik et langt højere beløb, så kunne man begynde at tale om krav, men som det er nu, hvor vi bare beder om sølle 25 pct. ekstra for at komme over smertegrænsen, synes jeg, vi skulle vente med at tale om yderligere krav.
Kristian Jensen (V), 2004-02-04:
Er sandheden ikke, at siden regeringen trådte til, har man videreført alle de initiativer, der blev gennemført fra 1998, samt suppleret dem med en række nye initiativer for netop at højne ekspertisen, bl.a. i forhold til at samle ligningen af transfer pricing i de her ti centre, sådan at vi får en faglig volumen, en størrelsesmæssig kraft, der gør, at vi for alvor kan gå ind og videreføre det her?
Pernille Skipper (EL), 2018-03-02:
Man må bare grundlæggende sige, at hvis der ikke er en, der snart prikker hul på ballonen, så bliver det ved med at være sådan her, medmindre at hr. Torsten Gejl selvfølgelig har udsigt til at få overbevist hele forligskredsen om, at man skal ændre på finansieringen af satspuljen.
Tina Petersen (DF), 2006-02-08:
For mig giver dette en ubeskrivelig glæde og varme, som bare vidner om, hvor vigtigt det er for politikere, at der på dette område, når der fremsættes forslag, skal foreligge et virkelig gennemarbejdet materiale – et materiale, som ikke er opstået sådan hovsa, men på baggrund af mange års erfaringer og føling med området.
Anni Svanholt (SF), 2000-12-01:
Kan man forstå hr. Martin Glerup sådan, at såfremt man efter de nærmere vurderinger og analyser skulle komme frem til den konklusion, at det ville være bedst både for miljøet og for samfundsøkonomien, at man f.eks. ikke laver nye udbudsrunder eller strækker ressourcen, i form af at man prøver at gå aktivt ind i mulighederne for at gøre det.
Ole Stavad (S), 1998-10-29:
Omvendt erkender jeg også, at hr. Kim Behnke dér formentlig har en realitet, som man skal passe på ikke at overse, nemlig at når det er et enstemmighedsområde, som det er, så bliver det særdeles vanskeligt at se for sig, at de 15 lande vil kunne opnå en enighed om noget, der er i den retning, som fru Elisabeth Arnold nævnte, og som jeg er enig i.
Finn Sørensen (EL), 2016-04-26:
Vil ordføreren medgive, at hvis man laver et kædeansvar, som Enhedslisten foreslår, for den sags skyld også det, som Dansk Folkeparti har foreslået, bare på en lidt anden måde, så placerer man ansvaret der, hvor det bør ligge, nemlig hos den leverandør – hovedleverandør eller underleverandør – der indgår kontrakten med en anden leverandør.
Morten Homann (SF), 2006-11-08:
Så mit spørgsmål er: Er det nogle fuldstændig frie og uforpligtende drøftelser, hvor der aldrig bliver hørt, hvad landene giver udtryk for, og hvor det er gængs praksis, at regeringen giver udtryk for det stik modsatte synspunkt af det, der ellers er regeringens politik?
Christian Wedell-Neergaard (KF), 2005-06-10:
Kunne hr. Ole Glahn ikke lige forklare mig: Hvad er grundlaget for, at Vestsjællands Amt hævede skatteprocenten fra 12 til 12,5 i 2004, på trods af at amterne under ét havde indgået en aftale om, at skatten ikke skulle stige?
Morten Helveg Petersen (RV), 2008-04-16:
Hvis vi skal starte med skatteområdet, så er det jo begrædeligt, hvor mange partier der tilslutter sig skattestoppet, det er jo begrædeligt, at det står i vejen for en egentlig skattereform, som kan sænke skatten på arbejde og dermed være med til at sikre, at endnu flere mennesker kommer ud på arbejdsmarkedet.
Benny Engelbrecht (S), 2011-05-12:
Og så vil vi også opfordre til, at Trafikstyrelsen inddrager bl.a. hybridbiler i deres arbejde, når de årligt reviderer energikravsbekendtgørelsen, så vi er sikre på, at ny teknologi anvendes bedst muligt. Vores manglende støtte til beslutningsforslaget skyldes for det første, at der kan være udfordringer med at afsætte hybridbilerne til private grundet afgiftsudfordringerne.
Karsten Lauritzen (V), 2010-01-28:
Der er jo også nogle, som har været så uheldige, kan man sige, at have købt hus i Frankrig med henblik på at flytte derned og få udbetalt deres pension dernede, men som så ikke har flyttet folkeregisteradresse, inden dobbeltbeskatningsoverenskomsten blev opsagt, eller som ikke er begyndt at få udbetalt deres pension.
Carsten Hansen (S), 2004-11-17:
»Er ministeren enig i, at de lejligheder, der er stillet til rådighed af Haandværkerforeningen Kjøbenhavns Fond for konservative folketingsmedlemmer, er stillet ulovligt til rådighed ifølge den såkaldte fundats, der er gældende for Haandværkerforeningen Kjøbenhavns Fond, og at det må få konsekvenser for bestyrelsen, hvis det viser sig, at fondsbestyrelsen ikke har levet op til sit ansvar?«
Pernille Rosenkrantz-Theil (EL), 2004-04-27:
Enhedslæreruddannelsen er set med Enhedslistens briller noget af det allermest centrale og positive, der er at sige om den danske folkeskolelæreruddannelse, fordi den giver et overblik over undervisningsforløbet, den giver et overblik over den enkelte elevs sociale kompetencemæssige udvikling over hele det stræk, som folkeskolen udgør.
Sophie Løhde (V), 2016-05-04:
En meget stor del af allergibehandlingen foregår eksempelvis hos patientens egen læge – det er faktisk tilfældet med 9 ud af 10 patienter, som har allergisygdomme – mens mere komplekse behandlinger foregår hos forskellige specialister, f.eks. hos hudlægen, børnelægen eller lungemedicineren.
Brian Mikkelsen (KF), 2018-04-05:
Hvis støjkravene ikke overholdes, er der tale om et ulovligt forhold, og kommunalbestyrelsen er efter miljøbeskyttelseslovens § 68 forpligtet til at foranledige et ulovligt forhold lovliggjort, medmindre forholdet er af underordnet betydning. Hvorfor afventer udvidelsen af testcentrene så ikke resultatet af de undersøgelser, som Kræftens Bekæmpelse er i gang med?
Pernille Vigsø Bagge (SF), 2005-04-06:
Nu laves det kommunale danmarkskort om, og opgavefordelingen ændres, så der kun bliver én indgang for borgerne, påståede stordriftsfordele og påstået højnelse af kvaliteten, og hvad ved jeg, og derfor er det en glimrende idé at lave en samlet miljølov for børns sikkerhed og sundhed.